Utshele izethameli emehlweni ukuthi njengoba bona bengosomabhizinisi abangakwazi ukucula noma ukukhiqiza lo mculo ngeke bayeke ukubasebenzisa laba uma beza kubona ngoba lo mculo usuyibhizinisi elikhulu.
"Igqom lizalwa eThekwini, eNingizimu Afrika ngakho-ke nabantu baphesheya kumele bazi ukuthi kumele kuqalwe la uma kuqashwa abantu. Lesi sigcawu sisisungulele ukuba nina enisilandelayo ningangeni ezikhinsini esingene kuzo thina phambilini," kusho uDJ Sox ngaphambi kokudedela uZakes okuthe zisuka nje wacacisa ukuthi kuziwe ngemali laphayana, yibhizinisi leli.
"Okumele nikwazi wukuthi njengoba sonke sila yingoba kasiqashiwe, le mboni inayo imali kodwa inzima. Kumele niyihlakaniphele iimali ngoba uma ungumculi namuhla uyabanda, kusasa uyashisa. Niyitshale imali futhi niyitshale ezindaweni ezizonizuzisa," usho kanje kwaqhuma ihlombe.
Akagcinanga lapho njengoba ehlaziye okuningi okwenzeka kusukela phansi kumculi engakaqophi kuze kube sekugcineeni sekuvunwa izithelo, sekwabelwana ngenzuzo.
Ezinye izindaba... Ezokuzijabulisa...
Uthuse abalandeli bakhe uBabes wodumo, ngemuva kokuba efake i-poster yomcimbi iGqom in Concert, lokhu kwenzeka nje le ntokazi yabiza itshe lemali ngesikhathi iqashwa ukuthi izonandisa kulo mcimbi.
Isibikezelo sezulu sezinsuku ezingu-7...